เช็ก 6 เขตกทม. ค่าฝุ่น PM2.5 เกินมาตรฐาน กระทบสุขภาพ
เตือน! 6 พื้นที่เมืองกรุง เขตหนองแขม, เขตบางบอน, เขตทวีวัฒนา, สวนทวีวนารมย์ (เขตทวีวัฒนา), เขตคลองสามวา และเขตตลิ่งชัน ค่าฝุ่น PM2.5 เกินมาตรฐาน เริ่มกระทบสุขภาพ
เตือน! 6 พื้นที่เมืองกรุง เขตหนองแขม, เขตบางบอน, เขตทวีวัฒนา, สวนทวีวนารมย์ (เขตทวีวัฒนา), เขตคลองสามวา และเขตตลิ่งชัน ค่าฝุ่น PM2.5 เกินมาตรฐาน เริ่มกระทบสุขภาพ
29 ธ.ค. 2565

กรุงเทพมหานคร (กทม.) เปิดเผยว่า ตั้งแต่วันนี้ ไปจนถึงวันที่ 1 ม.ค.66 มีแนวโน้มที่ฝุ่นละอองขนาดเล็ก (PM2.5) จะมีการสะสมเพิ่มขึ้น เนื่องจากเกิดภาวะอากาศปิดใกล้ผิวพื้น และอัตราการระบายไม่ดี อย่างไรก็ตามความกดอากาศสูงจะเข้ามาในช่วงปีใหม่จะช่วยให้ปริมาณ PM2.5 ลดลง เนื่องจากลมที่แรงขึ้น ทำให้อัตราการระบายอากาศสูงขึ้น
โดยช่วงวันที่ 29 ธ.ค.65-2 ม.ค.66 บริเวณความกดอากาศสูงหรือมวลอากาศเย็นระลอกใหม่ ได้แผ่ลงมาถึงประเทศจีนตอนใต้แล้ว ทำให้ประเทศไทยตอนบนมีอากาศเย็นถึงหนาว อุณหภูมิจะลดลง 2-4 องศาเซลเซียส
สำหรับผลการตรวจวัด PM2.5 เมื่อเวลา 07.00 น. มีแนวโน้มเพิ่มขึ้น และอยู่ในระดับเริ่มมีผลกระทบต่อสุขภาพจำนวน 6 พื้นที่ ได้แก่ เขตหนองแขม, เขตบางบอน, เขตทวีวัฒนา, สวนทวีวนารมย์ (เขตทวีวัฒนา), เขตคลองสามวา และเขตตลิ่งชัน โดยตรวจวัดได้ระหว่าง 27-63 ไมโครกรัม/ลูกบาศก์เมตร (มคก./ลบ.ม.) เนื่องจากพื้นที่ กทม.และปริมณฑลอากาศเย็นในตอนเช้ากับมีลมแรง และอุณหภูมิจะลดลง 1-3 องศาเซลเซียส อัตราการระบายฝุ่นละอองไม่ดี มีการสะสมของ PM2.5